ચાર વર્ષ પહેલાં જ આ બિલ્ડિંગમાં રહેવા આવેલા રાજન કેબલવાળા રાજેન્દ્ર અવસ્થીએ પોતાના ઘરના નુકસાનની વાત કરતાં કહ્યું હતું કે ‘અમારા ઘરની ખુલ્લી વિન્ડોમાંથી બહારથી આવેલું એક રૉકેટ ઘરમાં ઘૂસી જવાને કારણે આગ લાગી હતી જેમાં ઘરનો બેડરૂમ, લિવિંગ રૂમ, કિચન, બાથરૂમ, ટૉઇલેટ બધું જ બળીને ખાખ થઈ ગયું છે. સદ્ભાગ્યે જાનહાનિ થઈ નથી. અંદાજે ૪૦ લાખ રૂપિયાથી વધારેનું નુકસાન થયું હતું. ઘરમાં પડેલાં સોનાનાં ઘરેણાંમાંથી ૮૦ ટકા ઘરેણાં સારી હાલતમાં હતાં. આમ છતાં જિંદગી બચી ગઈ એ જ ખુશી, ઘર હવે નવેસરથી સજાવીશું.’